2.  ลักษณะการประกอบธุรกิจ

    2.1 ประวัติความเป็นมา

ธนาคารทหารไทย จัดตั้งขึ้นเมื่อวันที่ 5 พฤศจิกายน 2500 โดยมีสำนักงานตั้งอยู่ ณ อาคาร 2
ถนนราชดำเนิน และมีจอมพลสฤษดิ์ ธนะรัชต์ ดำรงตำแหน่งประธานกรรมการ และนายโชติ
คุณะเกษม เป็นผู้จัดการคนแรกของธนาคาร โดยมีพนักงานเริ่มแรกทั้งสิ้นจำนวน 26 คน
และมีทุนจดทะเบียนเริ่มแรกจำนวน 10 ล้านบาท แบ่งเป็น 100,000 หุ้น มูลค่าหุ้นละ 100 บาท
โดยผู้ถือหุ้นส่วนใหญ่เป็นข้าราชการทหารทั้งในและนอกประจำการ ในปี 2525
เป็นปีที่มีความสำคัญกับธนาคารมาก กล่าวคือ
พระบาทสมเด็จพระเจ้าอยู่หัวได้ทรงพระกรุณาโปรดเกล้าโปรดกระหม่อม
พระราชทานตราตั้งให้ธนาคารทหารไทย จำกัด เป็นธนาคารพาณิชย์ในพระบาทสมเด็จพระเจ้าอยู่หัว
และได้มีการเพิ่มทุนครั้งแรกจากจำนวน 10 ล้านบาท เป็นจำนวน 100 ล้านบาท
และเพื่อเป็นการขยายช่องทางการระดมทุน
ธนาคารได้จดทะเบียนเป็นบริษัทจดทะเบียนในตลาดหลักทรัพย์แห่งประเทศไทย เมื่อวันที่ 23
ธันวาคม 2526 และเมื่อวันที่ 3 มกราคม 2537
ธนาคารได้จดทะเบียนแปรสภาพเป็นบริษัทมหาชนจำกัด โดย ณ วันที่ 31 ธันวาคม 2551
ธนาคารมีทุนจดทะเบียนจำนวน 437,087,384,790 บาท และมีทุนชำระแล้วจำนวน
435,287,384,790 บาท แบ่งเป็นหุ้นสามัญจำนวน 41,536,741,279 หุ้น และหุ้นบุริมสิทธิ หมวด
ข. จำนวน 1,991,997,200 หุ้น มูลค่าที่ตราไว้หุ้นละ 10 บาท

ธนาคารทหารไทย ธนาคารดีบีเอส ไทยทนุ และบรรษัทเงินทุนอุตสาหกรรมแห่งประเทศไทย
ได้ดำเนินการรวมกิจการกันเป็นธนาคารทหารไทย โดยมีผลตามกฎหมายตั้งแต่วันที่ 1 กันยายน
2547 เป็นต้นมา
ซึ่งการรวมกิจการดังกล่าวส่งผลให้ธนาคารสามารถดำเนินธุรกิจรูปแบบธนาคารครบวงจร หรือ
Universal Banking ได้เป็นอย่างดี รวมทั้งมีเครือข่ายธุรกิจในเครือที่หลากหลายยิ่งขึ้นโดย ณ
วันที่ 31 ธันวาคม 2551 ธนาคารมีขนาดสินทรัพย์รวมประมาณ 602 พันล้านบาท

ตลอดเวลาแห่งการดำเนินงาน
ธนาคารมุ่งเน้นในเรื่องของการปรับปรุงคุณภาพและขยายขอบข่ายการให้บริการ
เพื่อให้การดำเนินงานมีประสิทธิภาพและได้มาตรฐานสากล
ธนาคารได้ว่าจ้างที่ปรึกษาต่างประเทศให้เป็นผู้วางระบบการให้บริการลูกค้ารายย่อย
และระบบบริหารความเสี่ยง มีการปรับโครงสร้างองค์กร เพื่อพัฒนาผลิตภัณฑ์
เพิ่มช่องทางการจำหน่าย จัดตั้งหน่วยงานด้านการบริหารความเสี่ยง
และตั้งหน่วยงานเพื่อกำกับดูแลการปฏิบัติตามกฎเกณฑ์ทางการ
รวมทั้งโครงการพัฒนาระบบการให้บริการลูกค้า (Core Banking System)
ที่ทันสมัยเพื่อเพิ่มศักยภาพการให้บริการ

ในเดือนธันวาคม ปี 2550 ธนาคารประสบความสำเร็จในการเพิ่มทุนจำนวน 37,622 ล้านบาท
ซึ่งมีกลุ่มไอเอ็นจี ซึ่งเป็นสถาบันการเงินที่มีชื่อเสียงจากประเทศเนเธอร์แลนด์
เข้ามาเป็นพันธมิตรรายใหม่ และภายหลังการเพิ่มทุน
สัดส่วนการถือหุ้นของกระทรวงการคลังในธนาคารอยู่ที่ร้อยละ 26.1 และกลุ่มไอเอ็นจี
ถือหุ้นในธนาคารร้อยละ 25.2 และถือหุ้น NVDR
ที่มีหลักทรัพย์ของธนาคารเป็นหลักทรัพย์อ้างอิงและ/หรือหุ้นสามัญของธนาคาร ร้อยละ 4.92
ของจำนวนหุ้นที่จำหน่ายได้แล้วทั้งหมดของธนาคาร

2.2 การเปลี่ยนแปลงและพัฒนาการที่สำคัญ

การเปลี่ยนแปลงและพัฒนาการที่สำคัญของธนาคารทหารไทย ในช่วง 5 ปีที่ผ่านมา มีดังนี้

+-----+----------------------------------------------------------------+
| ปี   | -   ธนาคารได้เพิ่มทุนจำนวน 22,255,000,000 บาท ในเดือนกันยายน 2546    |
| 2   |     ซึ่ง                                                         |
| 546 | ธนาคารได้รับความไว้วางใจและการสนับสนุนอย่างดีจากทั้งผู้ถือหุ้นเดิมและผู้ถือหุ้นใหม่ |
+-----+----------------------------------------------------------------+
| ปี   | -   ธนาคารได้รวมกิจการกับ ธนาคารดีบีเอส ไทยทนุ และบรรษัทเงินทุนฯ        |
| 2   |     ตั้งแต่วันที่ 1 กันยายน 2547                                      |
| 547 |     ซึ่ง                                                         |
|     | การรวมกิจการดังกล่าวส่งผลให้ธนาคารสามารถดำเนินธุรกิจรูปแบบธนาคารครบวงจร |
|     |     หรือ Universal Banking ได้เป็นอย่างดี โดยมีขนาดสินทรัพย์ประมาณ 7    |
|     |     แสนล้านบาท และมีจำนวนสาขากว่า 450 สาขา                        |
|     |     รวมทั้งมีเครือข่ายธุรกิจที่เป็นบริษัทประกัน                             |
|     |     และบริษัทหลักทรัพย์จัดการกองทุนในเครือ                             |
+-----+----------------------------------------------------------------+
| ปี   | -   ธนาคารได้ทำการ “Re-branding”                                |
| 2   |     โดยได้เปลี่ยนชื่อภาษาอังกฤษของธนาคารเป็น “TMB Bank Public Company |
| 548 |     Limited” เปลี่ยนตราสัญลักษณ์ใหม่เป็น [] และเปลี่ยนคำขวัญเป็น "ร่วมคิด   |
|     |     เพื่อทุกก้าวของชีวิต" – “Better Partner, Better Value” ซึ่งหมายถึง  |
|     |     การมีส่วนร่วมหรือการเป็นหุ้นส่วนที่ดี ช่วยสร้างเสริมคุณค่าซึ่งกันและกัน        |
|     |                                                                |
|     | -   นิตยสาร Finance Asia ได้ยกย่องและมอบรางวัลอันทรงเกียรติ “Best     |
|     |     Thailand Deal”, นิตยสาร The Banker ได้มอบรางวัล “Deal of the  |
|     |     Year – 2005 Thailand”, Structured Finance International    |
|     |     ได้มอบรางวัล “Best Securitization of Asian Assets – 2005”    |
|     |     และสมาคมตลาดตราสารหนี้ไทย (ThaiBMA) ได้มอบรางวัล “Deal of the  |
|     |     Year 2005” และรางวัล “Most Creative Issue 2005”             |
|     |     ให้กับโครงการแปลงสินทรัพย์เป็นหลักทรัพย์ของ บจ.ธนารักษ์พัฒนาสินทรัพย์     |
|     |     ซึ่งธนาคารทหารไทย                                            |
|     |     เป็นหนึ่งในที่ปรึกษาทางการเงินและผู้จัดการการจัดจำหน่ายหุ้นกู้             |
|     |                                                                |
|     | -   ธนาคารได้ร่วมทุนกับกลุ่มการเงินธนาคารแมคควอรี ประเทศออสเตรเลีย      |
|     |     ลงทุนใน บล.ทีเอ็มบี แมคควอรี โดยมีเป้าหมายในการดำเนินธุรกิจ คือ       |
|     |     การเป็นบริษัทหลักทรัพย์ชั้นแนวหน้าของประเทศไทย                      |
|     |                                                                |
|     | -   ธนาคารได้เร่งเตรียมการเรื่องการบริหารความเสี่ยง                    |
|     |     โดยจัดตั้งหน่วยงานที่รับผิดชอบโครงการ Basel II ขึ้น                  |
|     |     เพื่อดำเนินการตามแผนแม่บทร่วมกับที่ปรึกษาต่างประเทศ                  |
+-----+----------------------------------------------------------------+
| ปี   | -   ธนาคารได้ออกตราสารหนี้ด้อยสิทธิที่มีลักษณะคล้ายทุนที่ไม่สะสมดอกเบี้ยจ่าย     |
| 2   |     และไม่ชำระดอกเบี้ยในปีที่ไม่มีผลกำไรเป็นเงินกองทุนชั้นที่ 1 (Hybrid       |
| 549 |     Tier 1) มูลค่า 200 ล้านดอลล่าร์สหรัฐอเมริกาในเดือนพฤษภาคม          |
|     |                                                                |
|     | -   ธนาคารได้ดำเนินการเพิ่มทุนจดทะเบียนจำนวน 32,223,893,000 บาท      |
|     |     โดยการออกหุ้นสามัญเพิ่มทุนจำนวน 3,222,389,300 หุ้น                 |
|     |     เสนอขายให้แก่ผู้ถือหุ้นเดิมของธนาคาร (Rights Offering) ในอัตรา 4.75 |
|     |     หุ้นสามัญเดิมต่อ 1 หุ้นสามัญใหม่ มูลค่าที่ตราไว้หุ้นละ 10 บาท              |
|     |     โดยหุ้น                                                      |
|     | สามัญที่เหลือจากการจัดสรรให้แก่ผู้ถือหุ้นเดิมดังกล่าวได้เสนอขายให้แก่นักลงทุนสถาบัน |
|     |     หรือเสนอขายแบบเฉพาะเจาะจงให้แก่นักลงทุนกลุ่มใดกลุ่มหนึ่ง              |
|     |     ซึ่งธนาคารได้ประสบความสำเร็จในการเพิ่มเงินกองทุนอีก 9,667,000,000   |
|     |     บาท ในเดือนกันยายน 2549                                      |
|     |                                                                |
|     | -   ธนาคารได้ดำเนินการเปิดสาขาใหม่                                 |
|     |     เพื่อตอบสนองความต้องการของลูกค้าและขยายเครือข่ายการดำเนินธุรกิจ      |
|     |     รวมจำนวน 40 สาขา และดำเนินการปิดสาขาเดิมจำนวน 1 สาขา ทั้งนี้ ณ    |
|     |     วันที่ 31 ธันวาคม 2549                                         |
|     |     ธนาคารมีเครือข่ายสาขาเพื่อให้บริการรวมทั้งสำนักงานใหญ่                |
|     |     และสาขาต่างประเทศ จำนวน 467 แห่ง ในขณะเดียวกัน                 |
|     |                                                                |
|     | ธนาคารได้ขยายเครือข่ายสำนักแลกเปลี่ยนเงินตราให้ครอบคลุมทั่วทุกพื้นที่ของประเทศ |
|     |     โดยเฉพาะแหล่งท่องเที่ยวที่สำคัญของประเทศ                          |
|     |     และธน                                                      |
|     | าคารได้รับสิทธิเป็นผู้ให้บริการหลักในการแลกเปลี่ยนเงินตราที่ท่าอากาศยานสุวรรณภูมิ |
|     |                                                                |
|     | -   สมาคมตลาดตราสารหนี้ไทย (ThaiBMA) ได้มอบรางวัล “Deal of the     |
|     |     Year 2006” ให้กับโครงการแปลงสินทรัพย์เป็นหลักทรัพย์ของ              |
|     |     บจ.ธนารักษ์พัฒนาสินทรัพย์ ซึ่งธนาคารทหารไทย                        |
|     |     เป็นหนึ่งในที่ปรึกษาทางการเงินและผู้จัดการการจัดจำหน่ายหุ้นกู้             |
+-----+----------------------------------------------------------------+
| ปี   | -   ธนาคารและบริษัทย่อยไ                                          |
| 2   | ด้ยกระดับนโยบายกันสำรองให้รองรับการปฏิบัติตามมาตรฐานการบัญชีระหว่างประเทศ |
| 550 |     ฉบับที่ 39 (IAS 39)                                           |
|     |     และแผนการดำเนินงานของธนาคารในการลดและเร่งจำหน่ายสินเชื่อด้อยคุณภาพ |
|     |     โดยมีการตั้งสำรองหนี้สูญ หนี้สงสัยจะสูญ                              |
|     |     และขาดทุนจากการปรับโครงสร้างหนี้จำนวน 30,982 ล้านบาท เพิ่มขึ้นร้อยละ  |
|     |     138.1                                                      |
|     |     ส่งผลให้อัตราส่วนสำรองค่าเ                                      |
|     | ผื่อหนี้สงสัยจะสูญต่อสินเชื่อด้อยคุณภาพของธนาคารเพิ่มขึ้นมาอยู่ในระดับประมาณร้อยละ |
|     |     70 ในปี 2550                                                |
|     |                                                                |
|     | -   ธนาคารได้ดำเนินการเพิ่มทุนจดทะเบียนจำนวน 250,000,000,000 บาท     |
|     |     โดยการออกหุ้นสามัญเพิ่มทุนจำนวน 25,000,000,000 หุ้น โดยเสนอขายให้แก่ |
|     |     ING Bank N.V. จำนวน 10,970,893,359 หุ้น และให้แก่              |
|     |     บริษัทไทยเอ็นวีดีอาร์ จำกัด                                       |
|     |     อันเนื่องมาจากก                                               |
|     | ารเข้าซื้อใบแสดงสิทธิในผลประโยชน์ที่เกิดจากหลักทรัพย์อ้างอิงในจำนวนที่เท่ากันของ |
|     |     ING Support Holdings B.V. จำนวน 2,141,728,186 หุ้น           |
|     |     ในราคาเสนอขาย 1.60 บาทต่อหุ้น                                 |
|     |     และเสน                                                     |
|     | อขายแก่กลุ่มบุคคลโดยเฉพาะเจาะจงในประเทศซึ่งเป็นผู้ถือหุ้นเดิมของธนาคารจำนวน |
|     |     11,887,378,455 หุ้นในราคา 1.40 บาทต่อหุ้น มูลค่าที่ตราไว้หุ้นละ 10 บาท |
|     |     โดยหุ้นสามัญที่เหล                                              |
|     | ือจากการจัดสรรให้แก่ผู้ถือหุ้นเดิมดังกล่าวได้เสนอขายให้แก่สถาบันการเงินหรือกองทุน |
|     |     ในราคา 1.40 บาทต่อหุ้น                                        |
|     |     ซึ่งธนาคารได้ประสบความสำเร็จในการเพิ่มทุนจำนวน 37,622 ล้านบาท      |
|     |     ในเดือนธันวาคม 2550 ส่งผลให้ธนาคารมีเงินกองทุนตามกฎหมาย ร้อยละ     |
|     |     14.4 ของสินทรัพย์เสี่ยงเฉลี่ยถ่วงน้ำหนัก                             |
|     |                                                                |
|     | -   นิตยสาร IFR Asia ได้มอบรางวัล “Thailand Capital Markets Deal  |
|     |     of the Year 2007” ให้กับโครงการแปลงสินทรัพย์เป็นหลักทรัพย์ของ       |
|     |     บจ.ธนารักษ์พัฒนาสินทรัพย์ รุ่นที่ 3 มูลค่า 5,500 ล้านบาท                |
|     |     โดยธนาคารทหารไทย                                           |
|     |     เป็นหนึ่งในที่ปรึกษาทางการเงินและผู้จัดการการจัดจำหน่ายหุ้นกู้             |
+-----+----------------------------------------------------------------+

การเปลี่ยนแปลงและพัฒนาการที่สำคัญในปี 2551

ปี 2551 เป็นปีที่มีการเปลี่ยนแปลงและพัฒนาการที่สำคัญของธนาคาร
โดยภายหลังการเพิ่มทุนธนาคารได้มีการปรับโครงสร้างการจัดการ
เพื่อให้การบริหารงานของธนาคารมีความคล่องตัว และเหมาะสมมากขึ้น
โดยการเปลี่ยนแปลงที่สำคัญ ได้แก่ การแต่งตั้งประธานคณะกรรมการธนาคาร
ประธานคณะกรรมการตรวจสอบ และประธานคณะกรรมการบริหารท่านใหม่
ตลอดจนมีการปรับปรุงคณะกรรมการชุดย่อยต่าง ๆ
โดยมีวัตถุประสงค์เพื่อช่วยในการกำกับดูแลกิจการ ควบคุมการดำเนินการด้านต่าง ๆ
ให้มีประสิทธิภาพยิ่งขึ้น นอกจากนี้ ธนาคารได้แต่งตั้งประธานเจ้าหน้าที่บริหารท่านใหม่
และเปลี่ยนแปลงผู้บริหารระดับสูง ซึ่งรวมถึงการยืมตัวผู้เชี่ยวชาญจากไอเอ็นจี
มาปฏิบัติงานร่วมกับธนาคาร และยังได้มีการปรับโครงสร้างองค์กร
รวมทั้งการปรับเปลี่ยนวิสัยทัศน์และกลยุทธ์ในการดำเนินธุรกิจ
อีกทั้งยังได้รับการสนับสนุนจากพันธมิตรทางธุรกิจอย่างกลุ่มไอเอ็นจีเป็นอย่างดี

สรุปการเปลี่ยนแปลงที่สำคัญได้ดังนี้

1. วิสัยทัศน์และกลยุทธ์

ธนาคารทหารไทย ภายหลังจากการเข้าร่วมของพันธมิตรทางธุรกิจรายใหม่
ตลอดจนคณะกรรมการธนาคาร และผู้บริหารระดับสูงชุดใหม่
ได้ร่วมกันพินิจและวิเคราะห์สถานการณ์ของธนาคารภายใต้สภาพแวดล้อมทั้งภายในและภายนอก
ในช่วงระยะเวลา 3-5 ปีข้างหน้า ธนาคารจึงได้กำหนดวิสัยทัศน์ในอันที่จะก้าวเป็น
“ธนาคารไทยชั้นนำ มาตรฐานระดับโลก” ภายใต้กลยุทธ์ “การยึดลูกค้าเป็นศูนย์กลาง -
Customer Centricity the TMB Way” พร้อมกับการจัดลูกค้าออกเป็นกลุ่ม (Segmentation)
ที่ชัดเจน และมุ่งสร้างคุณค่าและความพึงพอใจสูงสุดให้เกิดขึ้นกับลูกค้าแต่ละกลุ่ม

  วิสัยทัศน์ : ธนาคารไทยชั้นนำ มาตรฐานระดับโลก

  To be the Leading Thai Bank with World Class Financial Solutions

  กลยุทธ์ : ยึดลูกค้าเป็นศูนย์กลาง Customer Centricity the TMB Way

[][][]

ธนาคารมีภารกิจที่จะดำเนินการให้บรรลุสู่วิสัยทัศน์
โดยคำนึงถึงการเสริมสร้างผลประโยชน์ร่วมกันและนำมาซึ่งความภาคภูมิใจให้กับผู้มีส่วนร่วมทุกฝ่าย
ลูกค้า ผู้ถือหุ้น/นักลงทุน และพนักงาน
ตลอดจนการเป็นผู้มีส่วนร่วมในการพัฒนาเศรษฐกิจและสังคมของประเทศไทยให้เจริญเติบโตอย่างยั่งยืน

2. การแบ่งกลุ่มลูกค้าของธนาคาร

ตามที่ธนาคารได้ดำเนินการเพื่อการเปลี่ยนแปลงไปสู่องค์กรที่ยึดลูกค้าเป็นศูนย์กลาง
ธนาคารได้จัดแบ่งกลุ่มลูกค้าเป็น 7 กลุ่มหลักตามระดับรายได้ ดังต่อไปนี้

ระดับรายได้

1.  ลูกค้าธุรกิจขนาดใหญ่ (Wholesale)

    1.  ลูกค้าบรรษัทธุรกิจขนาดใหญ่ (Multi-Corporate) มากกว่า 5,000 ล้านบาทต่อปี

    2.  ลูกค้าบรรษัทธุรกิจ (Corporate) 500 - 5,000 ล้านบาทต่อปี

2.  ลูกค้าธุรกิจขนาดกลางและขนาดย่อม (SME)

    1.  ลูกค้าธุรกิจขนาดกลาง (Medium Enterprise) 50 - 500 ล้านบาทต่อปี

    2.  ลูกค้าธุรกิจขนาดย่อม (Small Enterprise) น้อยกว่า 50 ล้านบาทต่อปี

3.  ลูกค้ารายย่อย (Retail)

    1.  ลูกค้าบุคคลพิเศษ (Affluent) มากกว่า 100,000 บาทต่อเดือน

    2.  ลูกค้าบุคคลระดับกลาง (Mid-Income) 30,000-100,000 บาทต่อเดือน

    3.  ลูกค้าบุคคลทั่วไป (Mass) น้อยกว่า 30,000 บาทต่อเดือน

        3. การปรับเปลี่ยนโครงสร้างองค์กร

ธนาคารดำเนินการปรับโครงสร้างองค์กรเพื่อให้สอดคล้องกับกลยุทธ์การยึดลูกค้าเป็นศูนย์กลาง
โดยมีหลักการในการพัฒนาเพื่อเป็นองค์กรที่ยึดลูกค้าเป็นศูนย์กลาง (Customer Centric
Organization) ดังนี้

-   โครงสร้างองค์กร เปิดให้พนักงานแต่ละคน และหน่วยงานทุกหน่วย เห็นลูกค้าอย่างชัดเจน
    และมีความรับผิดชอบเต็มที่เพื่อสร้างความพึงพอใจของลูกค้า

-   โครงสร้างช่วยเสริมการทำงานเป็นทีม เพื่อสร้างความพึงพอใจให้ลูกค้า

-   ประธานเจ้าหน้าที่บริหารของกลุ่ม
    เป็นผู้นำในการกำหนดแนวทางการสร้างคุณค่าให้แก่ลูกค้าแต่ละกลุ่ม
    โดยภายใต้โครงสร้างองค์กรใหม่ ผู้บริหารระดับสูงของธนาคาร จะประกอบด้วย

    1.  ประธานเจ้าหน้าที่บริหาร (Chief Executive Officer: CEO)

    2.  ประธานเจ้าหน้าที่บริหารลูกค้ารายย่อย (Chief Retail Banking Officer:
        CRBO)

    3.  ประธานเจ้าหน้าที่บริหารธุรกิจขนาดกลางและขนาดย่อม (Chief SME Banking
        Officer: CSBO)

    4.  ประธานเจ้าหน้าที่บริหารธุรกิจขนาดใหญ่ (Chief Wholesale Banking Officer:
        CWBO)

    5.  ประธานเจ้าหน้าที่บริหารด้านบริหารความเสี่ยง (Chief Risk Officer: CRO)

    6.  ประธานเจ้าหน้าที่บริหารด้านปฏิบัติการ (Chief Operating Officer: COO)

    7.  ประธานเจ้าหน้าที่บริหารด้านการเงิน (Chief Financial Officer: CFO)

        โครงสร้างองค์กร

ทั้งนี้ โครงสร้างองค์กรใหม่จะมีส่วนช่วยลดความซ้ำซ้อนในภารกิจของหน่วยงาน
และนำไปสู่การสร้างความประสานสอดคล้องในการดำเนินงานระหว่างสายงานธุรกิจและสายงานสนับสนุน
(Alignments) และการผลักดันธุรกิจได้อย่างมีประสิทธิภาพ

  4. การสนับสนุนจากพันธมิตรทางธุรกิจ (ING Group)

ภายหลังจากการที่กลุ่มไอเอ็นจี เข้าถือหุ้นในธนาคารเมื่อปลายปี 2550
ธนาคารได้รับการสนับสนุนในหลาย ๆ ด้านจากกลุ่มไอเอ็นจี
ซึ่งนับว่าเป็นพันธมิตรทางธุรกิจที่สามารถเอื้อประโยชน์ให้แก่ธนาคาร
และสร้างคุณค่าให้กับลูกค้าของธนาคารเป็นอย่างดี

ธนาคารได้รับการสนับสนุนและความร่วมมือที่สำคัญในการดำเนินงานด้านต่าง ๆ จากกลุ่มไอเอ็นจี
ดังต่อไปนี้

-   ด้านผลิตภัณฑ์และการบริการ

    -   Deposits and Insurance

    -   Internet Banking and telemarketing

    -   Wealth Management

-   ด้านการบริหารความเสี่ยง

-   ด้านปฏิบัติการและเทคโนโลยี

-   ด้านเครือข่ายทั่วโลก

-   ด้านการตลาดและแบรนด์

ในปัจจุบัน ธนาคารได้เป็นตัวแทนในการจัดจำหน่ายกองทุนและหน่วยลงทุนต่าง ๆ
ให้กับบริษัทหลักทรัพย์จัดการกองทุนไอเอ็นจี (ประเทศไทย) จำกัด (“ING Funds”)
และเป็นนายหน้าและผู้จัดจำหน่ายผลิตภัณฑ์ประกันชีวิต ให้กับบริษัท ไอเอ็นจี ประกันชีวิต จำกัด
(“ING Life”) ดังนี้

-   ธนาคารได้เข้าทำสัญญาแต่งตั้งธนาคารเป็นนายหน้าและผู้จัดจำหน่ายผลิตภัณฑ์ประกันชีวิต
    (Bancassurance Product Distribution Agreement) กับบริษัท ไอเอ็นจี
    ประกันชีวิต จำกัด (“ING
    Life”)โดยธนาคารจะเป็นนายหน้าและผู้จัดจำหน่ายผลิตภัณฑ์ประกันชีวิตและสุขภาพของ ING
    Life ผ่านสาขาของธนาคาร โดยเริ่มการขายผ่านสาขาของธนาคารตั้งแต่วันที่ 15 พฤษภาคม
    2551 เป็นต้นไป

-   ธนาคารและบริษัทหลักทรัพย์จัดการกองทุนไอเอ็นจี (ประเทศไทย) จำกัด (“ING
    Funds”)ได้ร่วมลงนามในสัญญาแต่งตั้งธนาคารเป็นตัวแทนจำหน่ายและรับซื้อคืนหน่วยลงทุน
    (Distribution Agent Agreement) ให้กับกองทุนและผลิตภัณฑ์กองทุนของ ING Funds
    โดยเริ่มเปิดดำเนินการผ่านสาขาธนาคารได้ตั้งแต่วันที่ 12 มิถุนายน 2551 เป็นต้นไป

นอกจากความร่วมมือทางด้านต่าง ๆ แล้ว
ธนาคารยังได้ผู้บริหารระดับสูงที่มีประสบการณ์อย่างมากจากกลุ่มไอเอ็นจี เข้าร่วมงานกับธนาคาร
เพื่อร่วมผลักดันการดำเนินงานของธนาคารไปสู่วิสัยทัศน์ที่กำหนดไว้

2.3 ภาพรวมการประกอบธุรกิจของธนาคาร

ธนาคารทหารไทยเป็นธนาคารพาณิชย์ที่ให้บริการลูกค้าอย่างครบวงจร
โดยให้บริการครอบคลุมลูกค้าในกลุ่มต่าง ๆ ตั้งแต่ธุรกิจขนาดใหญ่จนถึงลูกค้ารายย่อย
และยังให้บริการด้านธุรกรรมการเงินรวมไปถึงการให้บริการด้านวาณิชธนกิจแก่ลูกค้าในระดับบนด้วย

ธนาคารประกอบธุรกิจธนาคารพาณิชย์ตาม พ.ร.บ. การธนาคารพาณิชย์ ซึ่งรวมถึง การรับฝากเงิน
การให้สินเชื่อ การรับโอนเงิน การรับซื้อลด การค้ำประกัน การอาวัล
การซื้อขายเงินตราต่างประเทศ การโอนเงินระหว่างประเทศ การออกเล็ตเตอร์ออฟเครดิต
การบริการด้านเอทีเอ็ม การบริการบัตรเครดิต การบริการทางการเงินด้านการบริหารเงินสด
(Cash Management) การรับฝากทรัพย์สิน และการให้บริการธนาคารผ่านทางโทรศัพท์
โดยธนาคารประกอบธุรกิจหลักในการให้บริการแก่ลูกค้าในกลุ่มธุรกิจต่าง ๆ เช่น
กลุ่มธุรกิจขนาดใหญ่ กลุ่มธุรกิจขนาดกลางและขนาดย่อม และกลุ่มธุรกิจรายย่อย
โดยได้มีการนำเสนอผลิตภัณฑ์และบริการต่าง ๆ
ให้แก่ลูกค้าในกลุ่มธุรกิจดังกล่าวผ่านทางเครือข่ายสาขาของธนาคารที่ครอบคลุมทั่วประเทศ

นอกจากนี้ ธนาคารยังประกอบธุรกิจอื่น ๆ ที่เกี่ยวเนื่องกับธุรกิจธนาคารพาณิชย์ ดังต่อไปนี้

1. ธุรกิจวาณิชธนกิจ ได้แก่ การเป็นที่ปรึกษาทางการเงิน การเป็นนายหน้าซื้อขายหลักทรัพย์
การค้าหลักทรัพย์ และการจัดจำหน่ายหลักทรัพย์ที่เป็นหน่วยลงทุน (Limited BDU)
การค้าและจัดจำหน่ายหลักทรัพย์อันเป็นตราสารแห่งหนี้ การเป็นตัวแทนจำหน่ายหลักทรัพย์
ผู้แทนผู้ถือหุ้นกู้ การเป็นนายทะเบียนหลักทรัพย์ และการรับฝากหลักทรัพย์ (Custodian)

2. ธุรกิจอื่น ๆ ตามที่ได้รับอนุญาตจากหน่วยงานทางการที่กำกับดูแล และทำธุรกิจโดยผ่านบริษัทย่อย
และบริษัทร่วมของธนาคาร เช่น การร่วมเป็นพันธมิตรกับบริษัทประกัน โดยการเป็นนายหน้าประกัน
(Bancassurance) การประกอบธุรกิจหลักทรัพย์ และให้บริการเช่าและเช่าซื้อ เป็นต้น

การประกอบธุรกิจของบริษัทย่อยและบริษัทร่วม

ณ วันที่ 31 ธันวาคม 2551 ธนาคารมีการลงทุนในบริษัทย่อย 3 บริษัท บริษัทร่วม 1 บริษัท
และกองทุนรวมอสังหาริมทรัพย์ 4 กองทุน ดังนี้

+-------------------------+--------------------+-----------+-----------+
| ชื่อบริษัท                  | ประเภทธุรกิจ         | มูล        | การถือหุ้น   |
|                         |                    | ค่าเงินลงทุน | ของธนาคาร |
|                         |                    |           |           |
|                         |                    | ตา        | ณ 31      |
|                         |                    | มวิธีราคาทุน | ธันวาคม    |
|                         |                    |           | 2551      |
|                         |                    | ณ 31      |           |
|                         |                    | ธันวาคม    | (ร้อยละ)   |
|                         |                    | 2551      |           |
|                         |                    |           |           |
|                         |                    | (ล้านบาท)  |           |
+=========================+====================+===========+===========+
| บริษัทย่อย                 | บริหารสินเช          | 3,870     | 100.00    |
|                         | ื่อและสินทรัพย์ด้อยคุณภาพ |           |           |
| 1. บบส. พญาไท           |                    |           |           |
+-------------------------+--------------------+-----------+-----------+
| 2. บจ. เดซิกนี ฟอร์ อีทีเอ   | สาธารณูปโภค         | -         | 99.40     |
| คอนแทรคท์                |                    |           |           |
+-------------------------+--------------------+-----------+-----------+
| 3. บลจ. ทหารไทย         | บริหารจัดการกองทุน    | 188       | 75.00     |
+-------------------------+--------------------+-----------+-----------+
|                         |                    |           |           |
+-------------------------+--------------------+-----------+-----------+
| รวมเงินลงทุนในบริษัทย่อย     |                    | 4,058     |           |
+-------------------------+--------------------+-----------+-----------+
| หัก ค่าเผื่อการด้อยค่า        |                    | (3,870)   |           |
+-------------------------+--------------------+-----------+-----------+
| เงินลงทุนในบริษัทย่อย สุทธิ    |                    | 188       |           |
+-------------------------+--------------------+-----------+-----------+
| บริษัทร่วม                 | กองทุนรว            | 587       | 56.26     |
|                         | มอสังหาริมทรัพย์ประเภท |           |           |
| 1. กองทุนรวมสยามรีสอร์ท    | 4                  |           |           |
+-------------------------+--------------------+-----------+-----------+
| 2. บจ. ไทยโอริกซ์ ลีสซิ่ง    | ลิสซิ่ง               | 383       | 45.96     |
+-------------------------+--------------------+-----------+-----------+
| 3. กองทุนรวมธุรกิจไทย 2    | กองทุนรว            | 247       | 32.00     |
|                         | มอสังหาริมทรัพย์ประเภท |           |           |
|                         | 4                  |           |           |
+-------------------------+--------------------+-----------+-----------+
| 4.                      | กองทุนรว            | 180       | 30.00     |
| ก                       | มอสังหาริมทรัพย์ประเภท |           |           |
| องทุนรวมอสังหาริมทรัพย์พญาไท | 2                  |           |           |
+-------------------------+--------------------+-----------+-----------+
| 5.                      | กองทุนรว            | 638       | 29.90     |
| กองทุน                   | มอสังหาริมทรัพย์ประเภท |           |           |
| รวมอสังหาริมทรัพย์เดอะคอลัมน์ | 4                  |           |           |
+-------------------------+--------------------+-----------+-----------+
| รวมเงินลงทุนในบริษัทร่วม     |                    | 2,035     |           |
+-------------------------+--------------------+-----------+-----------+
| หัก ค่าเผื่อการด้อยค่า        |                    | -         |           |
+-------------------------+--------------------+-----------+-----------+
| เงินลงทุนในบริษัทร่วม สุทธิ    |                    | 2,035     |           |
+-------------------------+--------------------+-----------+-----------+
| เงิน                     |                    | 2,223     |           |
| ลงทุนในบริษัทย่อยและบริษัทร่วม |                    |           |           |
| สุทธิ                     |                    |           |           |
+-------------------------+--------------------+-----------+-----------+

-   บริษัทบริหารสินทรัพย์พญาไท จำกัด
    เป็นบริษัทที่จัดตั้งขึ้นเพื่อประกอบธุรกิจเกี่ยวกับการรับโอนสินเชื่อและสินทรัพย์ด้อยคุณภาพของธนาคาร
    รวมถึงหลักประกันของสินทรัพย์นั้น และนำไปบริหารให้ได้รับผลตอบแทนเพิ่มขึ้น

-   บริษัท เดซิกนี ฟอร์ อีทีเอ คอนแทรคท์ จำกัด
    เป็นบริษัทที่จัดตั้งขึ้นตามสัญญาเงินกู้ระหว่างกลุ่มผู้ให้กู้ และ บจม.ทางด่วนกรุงเทพ
    เพื่อรับโอนสิทธิสัญญาสัมปทานก่อสร้างทางด่วนขั้นที่ 2 ระหว่าง บมจ.ทางด่วนกรุงเทพ
    และการทางพิเศษแห่งประเทศไทย โดยการรับโอนสิทธิฯ จะเกิดขึ้นในกรณีที่
    บมจ.ทางด่วนกรุงเทพ ไม่สามารถปฏิบัติตามหรือผิดเงื่อนไขของสัญญาเงินกู้
    ซึ่งธนาคารในฐานะผู้ดูแลหลักประกันของโครงการ (Security Agent)
    เป็นผู้ถือหุ้นใหญ่ของบริษัทฯ

-   บริษัทหลักทรัพย์จัดการกองทุนทหารไทย จำกัด
    เป็นบริษัทที่ประกอบธุรกิจเกี่ยวกับการจัดการกองทุนตามกฎหมายว่าด้วยหลักทรัพย์และตลาดหลักทรัพย์และธุรกิจจัดการลงทุน
    ตามที่ได้รับอนุญาตจากคณะกรรมการกำกับหลักทรัพย์และตลาดหลักทรัพย์

-   กองทุนรวมสยามรีสอร์ท เป็นกองทุนรวมอสังหาริมทรัพย์และสิทธิเรียกร้อง (กอง 4)
    ที่จัดตั้งขึ้นเพื่อระดมเงินลงทุนจากนักลงทุนสถาบัน
    โดยมีวัตถุประสงค์หลักในการนำเงินที่ได้จากการจำหน่ายหน่วยลงทุนไปซื้อหรือเช่าอสังหาริมทรัพย์
    และจัดหาผลประโยชน์จากอสังหาริมทรัพย์ดังกล่าว
    หรือลงทุนในสิทธิเรียกร้องหรือในทรัพย์สินอื่น ทั้งนี้
    การลงทุนดังกล่าวเพื่อแก้ไขปัญหาในระบบสถาบันการเงิน
    โดยเป็นกองทุนรวมประเภทไม่รับซื้อคืนหน่วยลงทุน โดยบริษัทหลักทรัพย์จัดการกองทุนเอ็มเอฟซี
    จำกัด (มหาชน) เป็นบริษัทจัดการกองทุนดังกล่าว (ทั้งนี้
    งบการเงินรวมของธนาคารมิได้รวมกองทุนรวมสยามรีสอร์ท
    เนื่องจากธนาคารไม่มีอำนาจควบคุมในการกำหนดนโยบายทางการเงินและการดำเนินงานของกองทุน)

-   บริษัทไทยโอริกซ์ ลีสซิ่ง จำกัด เป็นบริษัทที่ให้บริการด้านเช่าและเช่าซื้ออุปกรณ์สำนักงาน
    เครื่องจักรและยานพาหนะ

-   กองทุนรวมธุรกิจไทย 2 เป็นกองทุนรวมอสังหาริมทรัพย์และสิทธิเรียกร้อง (กอง 4)
    ที่จัดตั้งขึ้นเพื่อระดมเงินลงทุนจากนักลงทุนสถาบัน
    โดยมีวัตถุประสงค์หลักในการนำเงินที่ได้จากการจำหน่ายหน่วยลงทุนไปซื้อหรือเช่าอสังหาริมทรัพย์
    และจัดหาผลประโยชน์จากอสังหาริมทรัพย์ดังกล่าว
    หรือลงทุนในสิทธิเรียกร้องหรือในทรัพย์สินอื่น ทั้งนี้
    การลงทุนดังกล่าวเพื่อแก้ไขปัญหาในระบบสถาบันการเงิน
    โดยเป็นกองทุนรวมประเภทไม่รับซื้อคืนหน่วยลงทุน โดยบริษัทหลักทรัพย์จัดการกองทุนกรุงไทย
    จำกัด (มหาชน) เป็นบริษัทจัดการกองทุนดังกล่าว

-   กองทุนรวมอสังหาริมทรัพย์พญาไท
    เป็นกองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน (กอง 2)
    ที่จัดตั้งขึ้นเพื่อระดมเงินลงทุนจากนักลงทุนสถาบัน
    โดยมีวัตถุประสงค์หลักในการนำเงินที่ได้จากการจำหน่ายหน่วยลงทุนไปซื้อหรือเช่าอสังหาริมทรัพย์
    หรือลงทุนในสิทธิเรียกร้องที่เกิดจากการประกอบธุรกิจของสถาบันการเงินที่มีอสังหาริมทรัพย์เป็นหลักประกัน
    และจัดหาผลประโยชน์จากอสังหาริมทรัพย์หรือสิทธิเรียกร้องดังกล่าว ทั้งนี้
    การลงทุนดังกล่าวเพื่อแก้ไขปัญหาในระบบสถาบันการเงิน
    โดยเป็นกองทุนรวมประเภทไม่รับซื้อคืนหน่วยลงทุน โดย บลจ.ทหารไทย
    เป็นบริษัทจัดการกองทุนดังกล่าว

-   กองทุนรวมอสังหาริมทรัพย์เดอะคอลัมน์ เป็นกองทุนรวมอสังหาริมทรัพย์และสิทธิเรียกร้อง
    (กอง 4) ที่จัดตั้งขึ้นเพื่อระดมเงินลงทุนจากนักลงทุนสถาบัน
    โดยมีวัตถุประสงค์หลักในการนำเงินที่ได้จากการจำหน่ายหน่วยลงทุนไปซื้อหรือเช่าอสังหาริมทรัพย์
    และจัดหาผลประโยชน์จากอสังหาริมทรัพย์ดังกล่าว
    หรือลงทุนในสิทธิเรียกร้องหรือในทรัพย์สินอื่น ทั้งนี้
    การลงทุนดังกล่าวเพื่อแก้ไขปัญหาในระบบสถาบันการเงิน
    โดยเป็นกองทุนรวมประเภทไม่รับซื้อคืนหน่วยลงทุน โดยบริษัทหลักทรัพย์จัดการกองทุนเอ็มเอฟซี
    จำกัด (มหาชน) เป็นบริษัทจัดการกองทุนดังกล่าว

    2.4 นโยบายการแบ่งการดำเนินงานของบริษัทในกลุ่ม

ธนาคารแบ่งการดำเนินงานของบริษัทในกลุ่มตามหลักเกณฑ์การกำกับแบบรวมกลุ่ม (Consolidated
Supervision) ของธนาคารแห่งประเทศไทย ซึ่งเป็นการจัดตั้งกลุ่มธุรกิจทางการเงินของธนาคาร
โดยจะแบ่งบริษัทในกลุ่มธุรกิจทางการเงินของธนาคารออกเป็น 2 ประเภท
แยกตามสัดส่วนการถือหุ้นและประเภทของธุรกิจที่บริษัทลูกดำเนินงาน ดังนี้

  1. กลุ่ม Solo Consolidation เป็นบริษัทย่อยที่ประกอบธุรกิจให้สินเชื่อ (Credit
  Institution) ซึ่งธนาคารถือหุ้นตั้งแต่ร้อยละ 75 ของจำนวนหุ้นที่จำหน่ายได้แล้วทั้งหมด
  และการบริหารงานของบริษัทอยู่ภายใต้การกำกับดูแลของธนาคาร

  2. กลุ่ม Non-Solo Consolidation เป็นบริษัทที่ประกอบธุรกิจ
  ด้านการเงินและธุรกิจสนับสนุนการดำเนินการของธนาคาร โดยบริษัทย่อยในกลุ่มนี้
  จะแบ่งออกเป็น 2 กลุ่ม ตามลักษณะการดำเนินธุรกิจของบริษัท ดังนี้คือ

-   ธุรกิจด้านการเงิน จะเป็นบริษัทย่อยซึ่งดำเนินธุรกิจด้านการเงิน ที่ธนาคารถือหุ้นตั้งแต่ร้อยละ
    50 ขึ้นไปของจำนวนหุ้นที่จำหน่ายได้แล้วทั้งหมด
    รวมถึงบริษัทลูกที่ประกอบธุรกิจให้สินเชื่อที่ธนาคารถือหุ้นตั้งแต่ร้อยละ 50 แต่ไม่เกินร้อยละ 75
    ของจำนวนหุ้นที่จำหน่ายได้แล้วทั้งหมด

-   ธุรกิจสนับสนุนการดำเนินกิจการของธนาคาร
    จะเป็นบริษัทย่อยซึ่งดำเนินธุรกิจที่ให้การสนับสนุนธุรกิจของธนาคาร
    โดยธนาคารถือหุ้นตั้งแต่ร้อยละ 50 ขึ้นไปของจำนวนหุ้นที่จำหน่ายได้แล้วทั้งหมด

ทั้งนี้ ตามประกาศของธนาคารแห่งประเทศไทย ไม่อนุญาตให้ธนาคารพาณิชย์ ถือหุ้นเกินกว่าร้อยละ
10 ในบริษัท ใด ๆ เว้นแต่จะได้รับอนุญาตจากธนาคารแห่งประเทศไทยก่อน
และภายใต้นโยบายการกำกับแบบรวมกลุ่มของธนาคารแห่งประเทศไทย
ธนาคารได้ยื่นขอจัดตั้งกลุ่มธุรกิจการเงินของธนาคาร กับธนาคารแห่งประเทศไทย เมื่อวันที่ 30
กันยายน 2551 ปัจจุบันอยู่ระหว่างการพิจารณาอนุญาตของธนาคารแห่งประเทศไทย
ซึ่งธนาคารมีความตั้งใจที่จะถือครองและลงทุนในบริษัทดังกล่าวเพื่อใช้เป็นเครื่องมือในการให้บริการทางการเงินต่อลูกค้าของธนาคารได้อย่างครบวงจร
(Universal Banking) อนึ่ง สำหรับกลุ่มบริษัทที่ประกอบธุรกิจทั่วไป
ซึ่งไม่เกี่ยวข้องกับกลุ่มธุรกิจการเงินของธนาคารและธนาคารถือหุ้นมากกว่าร้อยละ 10
ธนาคารมีนโยบายที่จะทยอยขายเพื่อลดการลงทุนลงเมื่อราคาเหมาะสม
แต่จะดำเนินการให้อยู่ในกรอบเวลาที่ได้รับอนุญาตโดยธนาคารแห่งประเทศไทย
โดยรายละเอียดของบริษัทย่อยในกลุ่มตามผังภูมิโครงสร้างกลุ่มธุรกิจของธนาคาร มีดังนี้

ผังภูมิโครงสร้างกลุ่มธุรกิจทางการเงินของธนาคาร

หมายเหตุ: ไม่มีบุคคลที่อาจมีความขัดแย้งของธนาคารทหารไทยถือหุ้นในบริษัทย่อย หรือบริษัทร่วม
เกินร้อยละ 10 ของจำนวนหุ้นที่จำหน่ายได้แล้วทั้งหมดของบริษัทย่อย หรือบริษัทร่วมนั้น

2.5 โครงสร้างรายได้

โครงสร้างรายได้ของธนาคาร ประกอบด้วย รายได้ดอกเบี้ยและเงินปันผล
และรายได้ที่มิใช่ดอกเบี้ย โดยมีรายละเอียดปรากฏตามตารางแสดงโครงสร้างรายได้
ที่ปรากฏในงบการเงินรวมของธนาคาร สำหรับรอบปีบัญชีสิ้นสุด ณ วันที่ 31 ธันวาคม 2549-2551
ดังนี้

หน่วย : ล้านบาท

  --------------------------------------------------------------------------------------------
  โครงสร้างรายได้                        รอบปีบัญชีสิ้นสุด ณ                                   
                                       วันที่ 31 ธันวาคม                                   
  ------------------------------------ ------------- ------- -------- ------- -------- -------
                                       2551          ร้อยละ   2550     ร้อยละ   2549     ร้อยละ

  รายได้ดอกเบี้ยและเงินปันผล                                                                

  เงินให้สินเชื่อ                           24,150        66.8    29,180   72.4    30,886   72.8

  รายการระหว่างธนาคารและตลาดเงิน         1,581         4.4     756      1.9     1,127    2.7

  เงินลงทุน                              3,421         9.5     3,788    9.4     4,098    9.7

  รวมรายได้ดอกเบี้ยและเงินปันผล             29,152        80.6    33,724   83.7    36,111   85.1

  รายได้ที่มิใช่ดอกเบี้ย                                                                      

  กำไร (ขาดทุน) จากเงินลงทุน              (353)         (1.0)   (831)    (2.1)   77       0.2

  ส่วนแบ่งกำไร (ขาดทุน)                   465           1.3     282      0.7     216      0.5
  จากเงินลงทุนตามวิธีส่วนได้เสีย                                                              

  ค่าธรรมเนียมและบริการ                                                                    

  - การรับรอง รับอาวัล และค้ำประกัน         524           1.4     649      1.6     628      1.5

  - อื่น ๆ                               4,487         12.4    4,771    11.8    4,105    9.7

  กำไรจากการปริวรรต                     951           2.6     1,095    2.7     787      1.9

  กำไรจากการขายสินทรัพย์                  626           1.7     -        -       171      0.4

  รายได้อื่น                              313           0.9     626      1.6     338      0.8

  รวมรายได้ที่มิใช่ดอกเบี้ย                   7,014         19.4    6,591    16.3    6,323    14.9

  รวมรายได้ทั้งหมด                        36,166        100.0   40,315   100.0   42,434   100.0
  --------------------------------------------------------------------------------------------

2.6 ศักยภาพในการแข่งขัน

ธนาคารเชื่อว่าข้อได้เปรียบในการแข่งขันที่สำคัญของธนาคาร มีดังนี้

-   ความสัมพันธ์ที่ดีกับลูกค้าในกลุ่มธุรกิจขนาดใหญ่ กลุ่มธุรกิจขนาดกลางและขนาดย่อม
    และกลุ่มธุรกิจรายย่อย

การที่ธนาคารมีสาขาอยู่ทั่วประเทศทำให้สามารถสร้างฐานลูกค้าที่แข็งแกร่งได้ทั้งในระดับลูกค้าในกลุ่มธุรกิจขนาดใหญ่
กลุ่มธุรกิจขนาดกลางและขนาดย่อม และกลุ่มธุรกิจรายย่อย โดย ณ วันที่ 31 ธันวาคม 2551
ธนาคารมีสินเชื่อธุรกิจขนาดใหญ่ สินเชื่อธุรกิจขนาดกลางและขนาดย่อม รวมทั้งสินเชื่อธุรกิจรายย่อย
คิดเป็นร้อยละ 45.1 ร้อยละ 39.0 และร้อยละ 15.9 ตามลำดับ
ของยอดสินเชื่อทั้งหมดของธนาคาร

-   แบรนด์ที่มีชื่อเสียงและเป็นที่รู้จักอย่างแพร่หลาย

ในปัจจุบันธนาคารเป็นธนาคารพาณิชย์ที่มีชื่อเสียงและเป็นที่รู้จักอย่างแพร่หลาย
ธนาคารได้เปลี่ยนภาพลักษณ์องค์กรใหม่ (Re-branding) เสร็จสมบูรณ์ในเดือนพฤศจิกายน 2548
ซึ่งรวมถึงการนำโลโก้ใหม่ของธนาคารมาใช้เพื่อเน้นย้ำภาพลักษณ์ใหม่ภายหลังจากการรวมกิจการ
โดยธนาคารเชื่อว่าแบรนด์ใหม่ของธนาคารมีชื่อเสียงและเป็นที่รู้จักอย่างแพร่หลายทั่วประเทศ

-   เครือข่ายสาขาที่กว้างขวาง

ธนาคารมีเครือข่ายสาขาที่กว้างขวาง โดย ณ วันที่ 31 ธันวาคม 2551
ธนาคารมีเครือข่ายสาขาทั่วประเทศ 470 สาขา สาขาต่างประเทศ 3 สาขา
สำนักแลกเปลี่ยนเงินตรา 106 แห่ง และเอทีเอ็ม 1,946 เครื่อง

-   ธุรกิจบริการเงินฝากที่แข็งแกร่ง

ธนาคารมีธุรกิจบริการเงินฝากที่แข็งแกร่งในฐานกลุ่มลูกค้ารายย่อย รวมถึงลูกค้าสถาบันต่าง ๆ โดย
ณ วันที่ 31 ธันวาคม 2551 เงินฝากของธนาคารคิดเป็นประมาณร้อยละ 7
ของเงินฝากรวมทั้งหมดของธนาคารพาณิชย์
ซึ่งข้อได้เปรียบเป็นผลจากการมีช่องทางการบริการที่มีประสิทธิผลของธนาคาร ผลิตภัณฑ์ใหม่ ๆ
และการให้บริการเพิ่มเติมอย่างครบวงจร เพื่อตอบสนองต่อความต้องการของลูกค้า เช่น
การบริหารสินทรัพย์ การบริหารเงินสด และการชำระเงินสด ทั้งนี้
ธนาคารยังได้ขยายฐานผู้ฝากเงินที่หลากหลายเพิ่มเติมจากลูกค้าหลักดั้งเดิมของธนาคาร
และลูกค้าที่ใช้บริการจ่ายเงินเดือน (Pay roll)

-   เทคโนโลยีทางธุรกิจที่ให้บริการลูกค้าได้อย่างมีประสิทธิภาพ

ธนาคารมุ่งเน้นใช้เทคโนโลยีเพื่อเพิ่มประสิทธิภาพในการให้บริการแก่ลูกค้า
และสร้างความแตกต่างของผลิตภัณฑ์ พร้อมทั้งสนับสนุนการดำเนินงานของหน่วยงานภายในธนาคาร
โดยมีการควบคุมค่าใช้จ่ายในการดำเนินการทางด้านเทคโนโลยีให้อยู่ในระดับที่เหมาะสม
ธนาคารมีเทคโนโลยีที่พร้อมในการขับเคลื่อนและสนับสนุนภาคธุรกิจ อาทิเช่น ระบบ Core
Banking ที่สามารถให้บริการได้ตลอดเวลา (7 X 24 hrs) ระบบ Corporate eBanking
ซึ่งเป็นช่องทางอิเล็กทรอนิกส์สำหรับลูกค้าระดับองค์กรในการทำธุรกรรมกับธนาคารแบบศูนย์รวม
ระบบ Internet Banking ระบบ Mobile Banking
ที่ใช้เทคโนโลยีสมัยใหม่ต่างจากคู่แข่งโดยที่ลูกค้าไม่ต้องเปลี่ยน SIM Card และ
เบอร์โทรศัพท์มือถือ และ ระบบ SMS Notification ที่ตอบสนอง Life Style
ให้กับลูกค้าในยุคที่เทคโนโลยีมีบทบาทในชีวิตประจำวันมากขึ้น ทางด้านความปลอดภัย
ธนาคารได้จัดทำระบบยืนยันตัวตนที่มีประสิทธิภาพสูง หรือที่เรียกว่า Two Factors
Authentication โดยสามารถสนับสนุนการใช้งานที่เป็นแบบอุปกรณ์ Token และ SMS นอกจากนี้
ธนาคารมีระบบการแจ้งเตือนลูกค้า (SMS Alert Services) สำหรับทุก ๆ
ธุรกรรมการเงินที่เกิดขึ้นเพื่อสร้างความมั่นใจให้กับลูกค้า
โดยรวมแล้วศักยภาพทางด้านเทคโนโลยีของธนาคารสามารถขับเคลื่อนธุรกิจ
สร้างความแตกต่างและความได้เปรียบจากคู่แข่ง
พร้อมทั้งสนับสนุนแนวทางในการให้บริการที่ยึดลูกค้าเป็นศูนย์กลาง (Customer Centricity)
ได้อย่างมีประสิทธิภาพ

ธนาคารได้วางระบบโครงสร้างทางด้านเทคโนโลยี ตามที่รู้จักในชื่อสถาปัตยกรรมเชิงบริการ
(Service Oriented Architecture หรือ SOA) และ “Infrastructure
Virtualization” เพื่อปรับปรุงประสิทธิภาพการให้บริการด้านเทคโนโลยี การปฏิบัติการ
และตอบสนองความต้องการทางธุรกิจ
โดยโครงสร้างพื้นฐานนี้สามารถรองรับบริการลูกค้าในการทำธุรกิจได้อย่างคล่องตัวมากขึ้น
และตอบสนองโอกาสทางการตลาดและความท้าทายใหม่ ๆ

ในปี 2550
ธนาคารเป็นที่รู้จักทางด้านนวัตกรรมทางเทคโนโลยีในวงการสถาบันการเงินทั้งในและต่างประเทศ
โดยธนาคารได้รับรางวัลนวัตกรรมทางด้านไอที “SOA Innovation Award” จาก Financial
Insights ซึ่งเป็นสถาบันที่มุ่งเน้นการให้บริการที่ปรึกษา
และวางแผนกลยุทธ์ทางด้านเทคโนโลยีและธุรกิจสำหรับลูกค้ากลุ่มสถาบันการเงิน
ซึ่งรางวัลนี้ได้เน้นถึงการประยุกต์ใช้เทคโนโลยี SOA กับงาน Straight Thru Process
ในโครงการสินเชื่อส่วนบุคคลที่ไม่มีหลักประกัน
ซึ่งทำให้กระบวนการอนุมัติสินเชื่อเป็นไปอย่างรวดเร็ว อัตโนมัติ และมีประสิทธิภาพมากขึ้น

-   บริษัทหลักทรัพย์จัดการกองทุนที่มีสินทรัพย์ภายใต้การบริหารจัดการจำนวนมาก

ธนาคารนำเสนอผลิตภัณฑ์กองทุนรวม ไปสู่กลุ่มลูกค้าของธนาคารที่มีรายได้ปานกลาง
และกลุ่มลูกค้าที่มีรายได้สูง ซึ่งเป็นผลิตภัณฑ์กองทุนรวมที่บริหารจัดการโดย บลจ.ทหารไทย และ
บลจ.ไอเอ็นจี (ประเทศไทย) โดย บลจ. ทหารไทย ซึ่งธนาคารถือหุ้นอยู่ร้อยละ 75
เป็นบริษัทจัดการกองทุนที่ใหญ่เป็นอันดับ 4 ของประเทศ มีสินทรัพย์ภายใต้การบริหารจัดการมูลค่า
128,236 ล้านบาท (ไม่รวมกองทุนพิเศษและกองทุนรวมวายุภักษ์ของกระทรวงการคลัง)
หรือคิดเป็นร้อยละ 10.48 ของส่วนแบ่งตลาด ส่วน บลจ.ไอเอ็นจี (ประเทศไทย)
หนึ่งในกลุ่มไอเอ็นจี ซึ่งเป็นกลุ่มการเงินครบวงจรระดับโลก เป็นบริษัทจัดการกองทุนที่ใหญ่เป็นอันดับ
6 ของประเทศ มีสินทรัพย์ภายใต้การบริหารจัดการมูลค่า 51,498 ล้านบาท หรือคิดเป็นร้อยละ
4.21 ของส่วนแบ่งตลาด ทั้งนี้
การที่ธนาคารให้บริการเป็นตัวแทนจำหน่ายและรับซื้อคืนหน่วยลงทุนของ บลจ.ทหารไทย และ
บลจ.ไอเอ็นจี (ประเทศไทย) ทำให้ธนาคารสามารถเสนอผลิตภัณฑ์ที่หลากหลายมากที่สุดแห่งหนึ่ง
ซึ่งเป็นประโยชน์ต่อลูกค้าของธนาคาร

2.7 เป้าหมายหลักของธนาคารในการดำเนินธุรกิจ

-   เป้าหมายหลักของธนาคาร ปี 2552-2554

เพื่อบรรลุวิสัยทัศน์ในการมุ่งเป็น “ธนาคารไทยชั้นนำ มาตรฐานระดับโลก” (To be the
Leading Thai Bank with World Class Financial Solutions)
ธนาคารได้กำหนดเป้าหมายหลักในช่วง 3 ปีแรกของธนาคารคือ ปี 2552-2554
โดยอาศัยกลยุทธ์การเป็นผู้นำในด้านเงินฝาก (Deposit-led Strategy) ภายในปี 2554
ดังต่อไปนี้

1.  ผู้นำตลาดในด้านเงินฝาก

-   มีส่วนแบ่งทางการตลาดด้านเงินฝาก ร้อยละ 14
    ด้วยสัดส่วนเงินฝากกระแสรายวันและออมทรัพย์ร้อยละ 50

-   เพิ่มสัดส่วนการเป็นธนาคารหลักที่ลูกค้าใช้บริการ (Main Operating Bank)

2.  สร้างอัตราผลตอบแทนอย่างยั่งยืนให้แก่ผู้ถือหุ้น

-   เพิ่มสัดส่วนรายได้จากกลุ่มลูกค้าบุคคลรายย่อยเป็นร้อยละ 40
    และสัดส่วนรายได้ที่มิใช่ดอกเบี้ยเป็นร้อยละ 35

-   มีผลตอบแทนให้แก่ผู้ถือหุ้นอยู่ในระดับ Top Quartile ของประเทศไทย

3.  สร้างความพึงพอใจให้แก่ผู้มีส่วนได้เสีย

-   เพิ่มความพึงพอใจและความผูกพันของลูกค้าให้อยู่ในระดับแนวหน้า (Top Tier)

-   มีการกำกับดูแลกิจการที่ดี และได้รับการประเมินผลจาก Regulator ในระดับดี (Good
    Rating)

-   สร้างความผูกพันของพนักงานและเป็นองค์กรที่พนักงานเลือก (Employer of Choice)
    ในกลุ่มธุรกิจการเงิน

-   แผนงานหลัก (Key Strategic Initiatives) ปี 2552-2554

เพื่อบรรลุเป้าหมายหลักในการดำเนินงาน ธนาคารมีกรอบของแผนงานหลัก ใน 5 ด้าน ดังต่อไปนี้

1.  แผนด้านการกำหนดทิศทางธุรกิจ: เพื่อสร้างผลิตภัณฑ์และการบริการต่าง ๆ ที่ครบวงจร
    (Universal Banking Services) และตรงต่อความต้องการของลูกค้าในแต่ละกลุ่ม

-   การสร้างภาพลักษณ์องค์กร (Brand Repositioning)

-   การสร้างฐานทางธุรกิจที่ครบวงจร (Universal Banking Platform)

2.  แผนด้านการบริการลูกค้า: เพื่อสร้างความพึงพอใจให้แก่ลูกค้าในแต่ละกลุ่ม
    โดยมีการขยายช่องทางการให้บริการและการขายที่หลากหลาย และสะดวกรวดเร็ว

-   การเปลี่ยนแปลงของสาขา (Branch Transformation)

-   การขยายช่องทางการให้บริการและการขาย (Multi-channel Sales & Services)

-   การสร้างความผูกพันของลูกค้าในแต่ละกลุ่ม (Customer Engagement)

3.  แผนด้านการปรับปรุงโครงสร้างพื้นฐาน: เพื่อพัฒนากระบวนการภายในให้มีประสิทธิภาพ
    และรวดเร็วตอบสนองต่อการบริการลูกค้า
    รวมทั้งการเสริมสร้างทักษะและวัฒนธรรมด้านสินเชื่อ

-   การพัฒนากระบวนการทำงาน (End to End Process)

-   การพัฒนาทักษะและสร้างวัฒนธรรมด้าน Credit

4.  แผนด้านการบริหารข้อมูล:
    เพื่อให้ผู้บริหารสามารถตัดสินใจทางด้านธุรกิจได้อย่างรวดเร็วและถูกต้อง
    และสามารถปรับเปลี่ยนการดำเนินงานและป้องกันความเสี่ยงในด้านต่าง ๆ
    โดยเฉพาะด้านสินเชื่อที่จะเกิดขึ้น ได้ทันต่อสภาพแวดล้อมทางเศรษฐกิจที่จะเปลี่ยนแปลง

-   Economic Capital Framework

-   การปรับปรุง Data Quality

-   การปรับปรุงการบริหารข้อมูลเพื่อการตัดสินใจ (MA) และเพื่อมาตรฐานระดับสากล (IFRS)

5.  แผนด้านการบริหารบุคลากร: เสริมสร้างทักษะความสามารถในการปฏิบัติงานให้แก่พนักงาน
    และสร้างความผูกพันต่อองค์กร เพื่อมุ่งสู่องค์กรที่มีสมรรถนะสูง (High Performance
    Organization)

-   การสื่อสารและสร้างความผูกพันของพนักงาน (Employee Communication &
    Engagement)

-   HR Transformation